ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
1.7 லட்சத்திற்கும் கீழ் குறைந்தது நாட்டின் கொரோனா பாதிப்பு
இந்தியாவில் தற்போது கொரோனா நோய் தொற்றுக்கு சிகிச்சை பெறுவோரின் எண்ணிக்கை 1.7 லட்சத்திற்கும் குறைவாக  பதிவாகியுள்ளது. இது மொத்த பாதிப்பில் 1.58 சதவீதம் மட்டுமே ஆகும்.
ஒரு வாரத்தில் ஏற்படும் பாதிப்பு 9 மாநிலங்கள்/ யூனியன் பிரதேசங்களில் தேசிய அளவை விட அதிகமாக உள்ளது. அதிகபட்சமாக கேரளாவில் ஒரு வாரத்தின் பாதிப்பு 12.20 சதவீதமாகும், அதைத்தொடர்ந்து சத்திஸ்கரில் 7.30 சதவீதமாகவும் உள்ளது. அதேவேளையில் 27 மாநிலங்கள்/ யூனியன் பிரதேசங்களில் இந்த சதவீதம், தேசிய அளவைவிட குறைவாகவே உள்ளது.
இந்தியாவில் குணமடைந்தவர்களின் எண்ணிக்கை 97 சதவீதத்தை நெருங்கிக் கொண்டிருக்கிறது . இது உலகளவில் அதிகமான சதவீதத்தில் ஒன்றாகும்.
நாட்டில் தற்போதுவரை 1.04 கோடிக்கும் அதிகமானோர்  குணமடைந்துள்ளனர். கடந்த 24 மணி நேரத்தில் 14,808 பேர் குணமடைந்துள்ளனர்.
கடந்த இரண்டு நாட்களில் 5.7 லட்சத்திற்கும் அதிகமான பயனாளிகள் கொவிட் தடுப்பூசியைப் போட்டுக் கொண்டுள்ளனர்.
இன்று  காலை 8 மணி வரை, தமிழகத்தில் 97,126 பேர் உட்பட, நாடு முழுவதும் 35 லட்சத்திற்கும் அதிகமானோருக்கு  கொவிட் தடுப்பூசி போடப்பட்டுள்ளது.
கடந்த 24 மணி நேரத்தில் 10,809 முகாம்களில் 5,71,974 பயனாளிகளுக்கு தடுப்பூசிகள் போடப்பட்டுள்ளன. இதுவரை 63,687 முகாம்கள் நடத்தப்பட்டுள்ளன.
தொடர்ந்து கேரளாவில் அதிகபட்சமாக 6,398 பேரும், மகாராஷ்டிராவில் 2,613 பேரும், அதைத் தொடர்ந்து கர்நாடகாவில் 607 பேரும் ஒரே நாளில் புதிதாக குணமடைந்துள்ளனர்.
கடந்த 24 மணி நேரத்தில் 13,083 புதிய பாதிப்புகள் நாட்டில் ஏற்பட்டுள்ளன.
நேற்று கேரளாவில் 6,268 பேரும், மகாராஷ்டிராவில் 2,771 பேரும், தமிழகத்தில் 509 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 137 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693516
பிரதமர் அலுவலகம்
பிரதமர் செப்டம்பர் 20 அன்று துவாரக்காவில் இந்திய சர்வதேச மாநாடு மற்றும் கண்காட்சி மையத்திற்கான அடிக்கல் நாட்ட உள்ளார்.
பிரதமர் திரு. நரேந்திர மோடி, செப்டம்பர் 20, 2018 அன்று புது தில்லியில் உள்ள துவாரக்காவில் இந்திய சர்வதேச மாநாடு மற்றும் கண்காட்சி மையம் அமைப்பதற்காக அடிக்கல் நாட்ட உள்ளார். அதன் பின் இந்த அடிக்கல் நாட்டு விழாவில் உரையாற்றுவார்.
துவாரகாவில் உள்ள செக்டார் 25-ல் அமைய உள்ள இந்த மையம் உலகத் தரம் வாய்ந்த கலைக் கண்காட்சி மற்றும் மாநாட்டு அரங்கமாக இருக்கும். நிதி, விருந்தோம்பல் மற்றும் சில்லறை சேவை போன்ற வசதிகள் இந்த மையத்தில் இருக்கும். இதற்காக மதிப்பிடப்பட்டுள்ள தொகை ரூ. 25,700 கோடியாகும்.
இந்திய சர்வதேச மாநாடு மற்றும் கண்காட்சி மையம் லிமிடெட் நிறுவனம் இந்த திட்டத்தை நிறைவேற்றும். இந்த நிறுவனம் 100 சதவீதம் மத்திய வர்த்தகம் மற்றும் தொழிற்துறை அமைச்சகத்தின் கீழ் இயங்கும் தொழில்துறை கொள்கை மற்றும் ஊக்குவிப்பு துறைக்கு சொந்தமானது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 115.79 கோடியைக் கடந்தது
நாட்டில் கடந்த 24 மணி நேரத்தில் 51,59,931 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 115.79 கோடியைக்  கடந்தது. 1,19,13,371 அமர்வுகள் மூலம் இந்தச் சாதனை படைக்கப்பட்டுள்ளது.
கடந்த 24 மணி நேரத்தில் 11,787 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,39,09,708 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.29 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 146 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 10,302 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை1,24,868 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.36 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,72,863 கொவிட் பரிசோதனைகள் செய்யப்பட்டன. இதுவரை சுமார் 63.05 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 57 நாட்களில் 2 சதவீதத்திற்கும் குறைவாக நீடித்து, தற்போது 0.93சதவீதமாக உள்ளது. தினசரித் தொற்று விகிதம் 0.96 சதவீதமாக பதிவாகியுள்ளது. இந்த எண்ணிக்கை தொடர்ந்து 82 நாட்களாக 3 சதவீதத்திற்குக் கீழே 47நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773394
----
(Visitor Counter : 109
தகவல் மற்றும் ஒலிபரப்பு அமைச்சகம்
'ஒரு சிலர் தங்கியிருக்கும் போது மற்றவர்கள் வெளியேறவேண்டியிருப்பது ஏன்?' என்ற உலகளாவிய கேள்வியை 'எனி டே நௌ' என்பதன் மூலம் நாங்கள் கேட்க விரும்புகிறோம்: ஆன்ட்டி ராவ்தவா, 52ஆவது இந்திய சர்வதேச திரைப்பட விழாவில் சர்வதேசப் போட்டித் திரைப்படக் கதாசிரியர்
நாம் ஊடகங்களில் பார்ப்பதுபோல் "அகதிகள்" என்று முத்திரை குத்தப்பட்ட அவர்களை அவர்களின் எண்ணிக்கையால் அல்லாமல் அந்த நபரை மனிதரை வெளிப்படுத்துவதை நோக்கமாகக் கொண்டுள்ளது எனி டைம் நவ். ஏன் சிலர் தங்கியிருக்கிறார்கள் மற்றவர்கள் வெளியேற வேண்டியுள்ளது என்ற உலகளாவிய கேள்வியை அது முன்வைக்கிறது. 52ஆவது இந்திய சர்வதேச திரைப்பட விழாவின் போட்டிப் பிரிவு திரைப்படமான எனி டைம் நவ் கதாசிரியரால் கூறப்பட்ட வார்த்தைகள் இவை. அகதி என்பது ஓர் அடையாளம் அல்ல என்ற செய்தியை திரைப்படம் முழுவதும் வெளிப்படுத்துவதற்கு இந்தக் கதாசிரியர் முழுமையாக முயற்சி செய்திருக்கிறார்.
கோவாவில் நடைபெறும் 52ஆவது இந்திய சர்வதேச திரைப்பட விழாவிற்கிடையே நடைபெற்ற செய்தியாளர்கள் சந்திப்பில் அவர் இதனை தெரிவித்தார். இந்தத் திரைப்படம் விழாவின் சர்வதேச போட்டிப் பிரிவில் திரையிடப்பட்டது.
ஹாமி ரமீசானால் இயக்கப்பட்ட இந்தத் திரைப்படம், தஞ்சத்திற்கான விண்ணப்பம் நிராகரிக்கப்பட்டதால் எந்த நேரத்திலும் வெளியேற்றப்படலாம் என்ற அச்சத்துடன் பின்லாந்து அகதிகள் மையத்தில் வசிக்கும் ராமின் மெஹ்திபோர் என்ற 13 வயது சிறுவனின், அவனது ஈரானிய குடும்பத்தின் கதையைச் சொல்கிறது.
இந்த திரைப்படத் தயாரிப்பின் ஒருபகுதியாக தாம் எவ்வாறு வரம் வர நேர்ந்தது என்பது பற்றிய தகவலைப் பகிர்ந்துகொண்ட ரௌத்தாவா, " 9 வயது இருக்கும்போது அவரும் அவரது குடும்பத்தினரும் ரானிலிருந்து ஃபின்லாந்துக்குக் குடிபெயர்ந்து சென்றதையும் இந்தத் திரைப்படம் அதற்கு மிகவும் நெருக்கமாக அவரது வாழ்க்கையைக் கூறுவதாகவும் இருக்கிறது" என்றார்.
மேலும் விவரங்களுக்கு: https://pib.gov.in/PressReleasePage.aspx?PRID=1775263(Visitor Counter : 155
விவசாயத்துறை அமைச்சகம்
விவசாயிகள் விளைபொருட்கள் வாணிகம் மற்றும் வர்த்தகம்  சட்டம், 2020 மற்றும் விலை உறுதியளிப்பு மற்றும் பண்ணை ஒப்பந்தத்திற்கான விவசாயிகள்  சட்டம், 2020, ஆகியவற்றை நாடாளுமன்றம் நிறைவேற்றியது
நாட்டின் வேளாண் துறையை மாற்றியமைக்கவும், விவசாயிகளின் வருமானத்தை உயர்த்தவும் இரண்டு மசோதக்களை நாடாளுமன்றம் இன்று நிறைவேற்றியது.
விவசாயிகள் விளைபொருட்கள் வாணிகம் மற்றும் வர்த்தகம்  சட்டம், 2020 மற்றும் விலை உறுதியளிப்பு மற்றும் பண்ணை ஒப்பந்தத்திற்கான விவசாயிகள்  சட்டம், 2020, ஆகியவற்றை நாடாளுமன்றம் நிறைவேற்றியது.
2020 செப்டம்பர் 17 அன்று மக்களவையால் நிறைவேற்றப்பட்ட இந்த மசோதாக்கள், மாநிலங்களவையால் இன்று நிறைவேற்றப்பட்டது. இது குறித்து பேசிய மத்திய வேளாண்மை மற்றும் விவசாயிகள் நலன் அமைச்சர் திரு நரேந்திர சிங் தோமர், விவசாயிகளின் முழு பாதுகாப்பு இந்த சட்டங்களில் உறுதி செய்யப்பட்டுள்ளதாக தெரிவித்தார்.
"குறைந்தபட்ச ஆதரவு விலையில் கொள்முதல் தொடருமென்று மாண்புமிகு பிரதமரே உறுதியளித்துள்ளார்," என்று திரு தோமர் கூறியுள்ளார்.
இந்த சட்டங்களைப் பற்றி கருத்து தெரிவித்த பிரதமர் திரு நரேந்திர மோடி, இந்திய விவசாய வரலாற்றில் இது ஒரு திருப்புமுனை தருணம். நாடாளுமன்றத்தில் முக்கிய மசோதாக்கள் நிறைவேறியதற்காக நமது கடின உழைப்பாளி விவசாயிகளுக்கு வாழ்த்துகள். இது விவசாயத் துறையின் முழுமையான மாற்றத்தை உறுதி செய்வதோடு கோடிக்கணக்கான விவசாயிகளை மேம்படுத்தும்," என்று கூறினார்.
"பல தசாப்தங்களாக, இந்திய விவசாயிகள் இடைத்தரகர்களிடம் சிக்கி கிடந்தனர். நாடாளுமன்றம் நிறைவேற்றிய மசோதாக்கள், விவசாயிகளை இத்தகைய துன்பங்களிலிருந்து விடுவித்து, அவர்களின் வருமானத்தை இரட்டிப்பாக்குவதற்கும் அவர்களுக்கு அதிக செழிப்பை உறுதி செய்வதற்கான முயற்சிகளைத் தூண்டும்," என்றும் அவர் தெரிவித்தார்.
"நமது விவசாயத் துறைக்கு நவீன தொழில்நுட்பம் தேவை. தற்போது இந்த மசோதாக்கள் நிறைவேற்றப்பட்டதன் மூலம், நமது விவசாயிகளுக்கு எதிர்கால தொழில்நுட்பம் விரைவில் கிடைக்கும். இது உற்பத்தியை அதிகரித்து, நல்ல முடிவை தரும். இது வரவேற்கத்தக்க நடவடிக்கை. நான் முன்பே சொன்னேன், மீண்டும் சொல்கிறேன், குறைந்தபட்ச ஆதரவு விலை அமைப்பு தொடர்ந்து இருக்கும். அரசு கொள்முதல் தொடரும்," என்று அவர் உறுதியளித்தார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1656929MBS/GB
(
எரிசக்தி அமைச்சகம்
மத்தியப் பிரதேசத்தில் ரூ.22,000 கோடி மதிப்பிலான 225 மெகாவாட் நீர்மின் திட்டம் மற்றும் பல்நோக்குத் திட்டங்களுக்கான நிதி வழங்க நர்மதா படுகைத் திட்டங்கள் நிறுவனத்துடன் மின் நிதிக்கழகம் புரிந்துணர்வு ஒப்பந்தம் கையெழுத்து.
மத்திய எரிசக்தி அமைச்சகத்தின் கீழ் இயங்கும் பொதுத்துறை நிறுவனம் மற்றும் இந்தியாவின் வங்கியல்லாத முன்னணி நிதி நிறுவனமான மின் நிதிக் கழகம், மத்தியப்பிரதேச மாநில அரசுக்குச் சொந்தமான நர்மதா படுகை திட்டங்கள் நிறுவனத்துடன்  இன்று புரிந்துணர்வு ஒப்பந்தம் ஒன்றில் கையெழுத்திட்டுள்ளது. மத்தியப் பிரசேசத்தில் ரூ.22,000 கோடி மதிப்பில்,செயல்படுத்தப்படவுள்ள 225 மெகாவாட் நீர்மின் திட்டங்கள் மற்றும் பல்நோக்குத் திட்டங்களுக்கு நிதி வழங்குவதற்காக இந்த ஒப்பந்தம் செய்து கொள்ளப்பட்டுள்ளது.
மத்தியப் பிரதேசத்தில், 225 மெகாவாட் நீர்மின் திட்டங்கள் மற்றும் மின் உபகரணங்களுக்கான 12 பெரிய பல்நோக்குத் திட்டங்களுக்கு என்பிபிசிஎல் நிதி அளிக்கிறது. மெய்நிகர் தளத்தில் நடைபெற்ற நிகழ்ச்சியில், மின் நிதிக் கழகத்தின் தலைவர் மற்றும் மேலாண்மை இயக்குநர் திரு. ராஜீவ் சர்மா, என்பிபிசிஎல் மேலாண்மை இயக்குநர் திரு. ஐ.சி.பி. கேஷரி ஆகியோர் ஒப்பந்தத்தில் கையெழுத்திட்டனர். மத்தியப் பிரதேச மாநில அரசு இத்திட்டங்களுக்கான சாத்தியக்கூறு ஆய்வை நடத்தியதுடன், செயல்பாட்டுக்கான அனுமதியையும் வழங்கியுள்ளது. திட்டத்தின் செயல்பாட்டுடன், நிதி ஒதுக்கீடு இணைக்கப்படும்.
225 மெகாவாட் நீர் மின் திட்டம் மற்றும் பல்நோக்குத் திட்டங்களுக்கு நிதி வழங்குவதில் மின் நிதிக்கழகம், என்பிபிசிஎல் உடன் இணைந்து தீவிரமாகச் செயல்பட இந்தப் புரிந்துணர்வு ஒப்பந்தம் உதவும். 12 பெரிய பல்நோக்கு திட்டங்களைச் செயல்படுத்தும் மாநில அரசின் முயற்சியின் பகுதியாக இது அமையும்.
புரிந்துணர்வு ஒப்பந்தம் மூலம், செயல்படுத்தப்படவுள்ள பெரிய பல்நோக்குத் திட்டங்களில், பசானியா பல்நோக்குத் திட்டம், தின்டோரி, சிங்கி போரஸ் பல்நோக்குத் திட்டம், நரசிங்பூர், ரைசன் , ஹொசங்காபாத், சக்கர் பெஞ்ச் லிங்க் நரசிங்பூர் சிந்த்வாரா, துதி திட்டம் சிந்த்வாரா ஹொசங்காபாத் உள்ளிட்டவை அடங்கும்.
===================
(Visitor Counter : 196
அறிவியல் மற்றும் தொழில்நுட்பத்துறை
ரசாயன தூண்டுதல்களுக்கு எதிராக குடல் பாக்டீரியாவின் குணாதிசயம் குறித்து விஞ்ஞானிகள் ஆய்வு
ஈ-கோலி என்றழைக்கப்படும் மனித குடலிலுள்ள பாக்டீரியா, ரசாயனங்களிடமிருந்து எவ்வாறு விலகி செல்கிறது அல்லது எவ்வாறு ரசாயனங்களை நோக்கி செல்கிறது என்பது குறித்த கீமோடாக்சிஸ் எனும் மர்மமான செயல்பாடு விஞ்ஞானிகளுக்கு நீண்டகாலமாக புதிராக விளங்கி வந்தது.
மனித இரைப்பை குடலில் உள்ள பல்வேறு ரசாயனங்களுக்கு எதிராக கீமோடாக்சிசை
ஈ-கோலி பாக்டீரியா செயல்படுத்தி வந்தது. சிறந்த கீமோடாக்சிஸ் செயல்பாட்டை உருவாக்குவதற்கான காரணியை விஞ்ஞானிகள் தற்போது கண்டுபிடித்துள்ளனர்.
ரசாயன தூண்டுதல்களுக்கு எதிரான குடல் பாக்டீரியாவின் குணாதிசயம் மனித குடலின் செயல்பாட்டுக்கு முக்கியம் என்பதால் ரசாயன சிக்னல்களுக்கு எதிரான, ஈ-கோலி பாக்டீரியாவின் செயல்பாடுகளை கண்காணிக்க இந்த புதிய கண்டுபிடிப்பு உதவும்.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி பெற்ற ஆராய்ச்சி நிறுவனமான எஸ் என் போஸ் தேசிய அடிப்படை அறிவியல் மையத்தை சேர்ந்த விஞ்ஞானிகள் தங்களது சமீபத்திய ஆய்வில் மேற்கண்டவற்றை கண்டறிந்துள்ளனர். திருமிகு சகுந்தலா சாட்டர்ஜி தலைமையிலான ஆராய்ச்சிக் குழு இதை செய்துள்ளது.
வெளியிட்டு விவரம்: https://doi.org/10.1103/PhysRevE.103.L030401
மேலும் விவரங்களுக்கு, sakuntala.chatterjee@bose.res.in எனும் மின்னஞ்சல் முகவரியில் திருமிகு சகுந்தலா சாட்டர்ஜியை தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735516
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் சுமார் 64.36 கோடி தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு ஆகஸ்ட் 31-ஆம் தேதி வரை, 64.36 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் இலவசமாக வழங்கியுள்ளது. மேலும், கூடுதலாக சுமார் 15 இலட்சம்  தடுப்பூசிகள் வழங்கப்படவிருக்கின்றன.
சுமார் 5.42 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1750704
தொழிலாளர் மற்றும் வேலைவாய்ப்பு அமைச்சகம்
இளைஞர்களுக்கான வேலைவாய்ப்பு, தொழிலாளர்களுக்கான காப்பீடு குறித்து நாடாளுமன்றத்தில் செய்யப்பட்ட அறிவிப்புகள்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்து மூலம் பதில் அளித்த மத்திய தொழிலாளர் நலம் மற்றும் வேலைவாய்ப்பு இணை அமைச்சர்  திரு சந்தோஷ்குமார் கங்க்வார் கீழ்காணும் தகவல்களை அளித்தார்.
வேலைவாய்ப்பு மற்றும் வேலைவாய்ப்பின்மை குறித்த வருடாந்திர தொழிலாளர் ஆய்வு தேசிய புள்ளியியல் அலுவலகத்தால் 2017-ஆம் ஆண்டிலிருந்து நடத்தப்பட்டு வருகிறது. 2018-19-ஆம் ஆண்டுக்கான ஆய்வின் படி, 15 வயதுக்கு மேற்பட்டவர்களில் நிலவும் வேலைவாய்ப்பின்மை விகிதம் 5.8 சதவீதமாகும். இந்த அறிக்கையை மத்திய புள்ளியியல் மற்றும் திட்ட செயலாக்க அமைச்சகத்தின் இணையதளத்தில்  காணலாம்.
கொவிட் பெருந்தொற்றின் காரணமாக அதிக அளவிலான இடம் பெயர்ந்த தொழிலாளர்கள் தங்களது சொந்த ஊர்களுக்கு திரும்பினர். இளைஞர்களுக்கான வேலைவாய்ப்புக்களை உருவாக்குவதற்காக தற்சார்பு இந்தியா திட்டத்தை அரசு அறிவித்தது.
பிரதமரின் ஏழைகள் நல திட்டத்தின் கீழ், தொழிலாளர் வருங்கால வைப்பு நிதியில் தொழிலாளர்களின் பங்கு மற்றும் நிறுவனங்களின் பங்கு ஆகிய இரண்டையுமே 2020 மார்ச் முதல் ஆகஸ்ட் வரை அரசு செலுத்தியது. தகுதி உள்ள 38.82 லட்சம் தொழிலாளர்களின் கணக்குகளில் ரூபாய் Rs 2567.66 கோடி செலுத்தப்பட்டது.
தேசிய புள்ளியியல் அலுவலகத்தால் நடத்தப்பட்ட வருடாந்திர தொழிலாளர் ஆய்வின் படி, 15 வயதுக்கு மேற்பட்டோருக்கான பணியாளர் மக்கள் தொகை விகிதம் 51.4 ஆக தமிழ்நாட்டில் உள்ளது.
இதற்கிடையே, தொழிலாளர் அரசு காப்பீட்டு நிறுவனத்தின் உறுப்பினர்களின் பணிக்கு ஆபத்து ஏற்படும் போது அவர்களுக்கு நஷ்ட ஈடு வழங்குவதற்காக அடல் பீமித் வியாக்தி கல்யாண் யோஜனா என்னும் திட்டம் செயல்படுத்தப்பட்டு வருகிறது. இது தற்போது இன்னும் விரிவு படுத்தப்பட்டுள்ளது.
இதன்படி, ஒரு பணியாளரை பணியை விட்டு அனுப்புவதற்கு சில மாதங்களுக்கு முன்பு வரை தொழிலாளர் அரசு காப்பீட்டு கட்டணத்தை நிறுவனங்கள் செலுத்தவில்லை என்றாலும், அந்த காலத்திற்கான காப்பீடும் பணியாளர்களுக்கு வழங்கப்படும்.
இத்திட்டத்தின்படி உறுப்பினர்களின் ஊதியத்தில் சராசரியாக 50 சதவீத தொகை 90 நாட்களுக்கு அவர்களுக்கு சில நிபந்தனைகளுக்கு உட்பட்டு வழங்கப்படுகிறது.
மேலும் விவரங்களுக்கு
https://pib.gov.in/PressReleasePage.aspx?PRID=1694776
-----
(Visitor Counter : 110
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 165.02 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 165.02 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.07 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1794932
பிரதமர் அலுவலகம்
மாலத்தீவு அதிபர் தேர்தலில் வெற்றிபெற்ற இப்ராஹிம் முகமது சோலிஹ்க்கு பிரதமர் வாழ்த்து
பிரதமர் திரு. நரேந்திர மோடி இப்ராஹிம் முகமது சோலிஹுடன் தொலைபேசியில் உரையாடினார். நேற்று நடைபெற்ற மாலத்தீவு அதிபர் தேர்தலில் வெற்றிபெற்றதற்காக அவருக்கு பிரதமர் வாழ்த்து தெரிவித்தார்.
திரு. சோலிஹியின் தலைமையில் மாலத்தீவின் மக்களாட்சி வலுப்பெற்று, அமைதியும் வளமையும் பெருகட்டும் என்று பிரதமர் வாழ்த்தினார்.
பிரதமரின் வாழ்த்துகளுக்கு திரு. சோலிஹ் நன்றி தெரிவித்தார்.
இரு நாடுகளுக்கும் இடையே உள்ள மிகவும் நெருக்கமான நட்புறவை வலுப்படுத்த இணைந்து செயல்பட இரு தலைவர்களும் ஒப்புக்கொண்டனர்.
குடியரசுத் தலைவர் செயலகம்
சுரினாமில் இந்தியர்கள் வந்து 150 ஆண்டுகள் நிறைவடைந்ததை நினைவுகூரும் வகையில் நடைபெற்ற கலாச்சார விழாவில் குடியரசுத்தலைவர் பங்கேற்பு
சுரினாம் நாட்டின் உயரிய விருது குடியரசுத்தலைவருக்கு வழங்கப்பட்டது
சுரினாம் நாட்டில் இந்தியர்கள் வந்து 150 ஆண்டுகள் நிறைவடைந்ததை நினைவுகூரும் வகையில் நேற்று  நடைபெற்ற கலாச்சார விழாவில் குடியரசுத்தலைவர் திருமதி திரௌபதி முர்மு, சுரினாம் நாட்டின் அதிபர் திரு சந்திரிகாபெர்சாத் சாந்தோகி ஆகியோர் கலந்து கொண்டனர்.
பராமரிபோவில் உள்ள சுதந்திர சதுக்கத்தில் நடைபெற்ற விழாவில் பேசிய குடியரசுத்தலைவர், 1873-ஆம் ஆண்டு இதே தினத்தன்று இந்தியர்கள் குழு ஒன்று லல்லா ரூக் கப்பலில் சுரினாம் கடற்கரையை வந்தடைந்தது, இந்த நாட்டின் வரலாற்றில் புதிய அத்தியாயத்தின் துவக்கமாக அமைந்தது என்று கூறினார். கடந்த 150 ஆண்டுகளில் இந்திய சமூகத்தினர் சுரினாம் நாட்டில் முக்கிய அங்கம் வகிப்பதோடு, இந்தியா மற்றும் சுரினாம் இடையேயான ஆழ்ந்த கூட்டணியின் தூணாகவும் விளங்குகிறார்கள் என்று அவர் குறிப்பிட்டார்.
இந்தியப் பகுதிகளில் இருந்து சுரினாமுக்கு குடி பெயர்ந்த இந்திய வம்சாவளியினருக்கு வழங்கப்படும் வெளிநாடுகளில் வசிக்கும் இந்தியர்களுக்கான அட்டையை நான்காவது தலைமுறையிலிருந்து ஆறாவது தலைமுறையாக நீட்டிக்க அரசு முடிவு செய்துள்ளதாக அவர் அறிவித்தார். இந்தியாவுடனான 150 ஆண்டு பழமை வாய்ந்த உறவின் முக்கிய இணைப்பாக இந்த அட்டை கருதப்படுகிறது என்றார் அவர். இந்தியாவுடனான தங்களது தொடர்பை வலுப்படுத்தும் முயற்சிகளை தொடர்ந்து மேற்கொள்ளுமாறு இந்திய வம்சாவளியினரை அவர் வலியுறுத்தினார். இந்திய-சுரினாம் இருதரப்பு உறவுகள், வளர்ச்சிக்கான பகிரப்பட்ட விருப்பங்களின் அடிப்படையில் அமைந்துள்ளதாக குடியரசுத்தலைவர் தெரிவித்தார்.
முன்னதாக, சுரினாம் நாட்டிற்கு முதன் முதலில் வந்த இந்திய ஆண் மற்றும் பெண்ணை உணர்த்தும் வகையில் அமைக்கப்பட்டுள்ள பாபா மற்றும் மாய் நினைவுச்சிலைக்கு குடியரசுத்தலைவர் மரியாதை செலுத்தினார். அதிபர் மாளிகையில் நடைபெற்ற விழாவில் குடியரசுத்தலைவர் திருமதி திரௌபதி முர்முவிற்கு சுரினாம் நாட்டின் உயரிய விருதான கிராண்ட் ஆர்டர் ஆஃப் தி செயின் ஆஃப் தி யெல்லோ ஸ்டார் விருதை அந்நாட்டு அதிபர் திரு சாந்தோகி வழங்கி கவுரவித்தார். இரு நாடுகளுக்கு இடையேயான நட்புறவை மேம்படுத்துவதில் முக்கியப் பங்கு வகித்த தலைமுறைகள் கடந்த இந்திய-சுரினாம் நாட்டின் மக்களுக்கு இந்த விருதை அவர் அர்ப்பணித்தார். சுரினாம் நாட்டின் அதிபர் வழங்கிய மதிய விருந்து நிகழ்ச்சியிலும் குடியரசுத்தலைவர் கலந்து கொண்டார்.
உள்துறை அமைச்சகம்
ஜீவன் ரக்ஷா பதக்க விருதுகள்-2020-ஐ வழங்க குடியரசுத் தலைவர் ஒப்புதல்
நாற்பது பேருக்கு ஜீவன் ரக்ஷா பதக்க விருதுகள்-2020-ஐ வழங்க குடியரசுத் தலைவர் ஒப்புதல் அளித்துள்ளார். இவற்றில் சர்வோத்தம் ஜீவன் ரக்ஷா பதக்கம் ஒருவருக்கும், உத்தம் ஜீவன் ரக்ஷா பதக்கம் எட்டு பேருக்கும், ஜீவன் ரக்ஷா பதக்கம் 31 பேருக்கும் வழங்கப்படும். உயிர் தியாகம் செயத ஒருவருக்கும் விருது வழங்கப்படுகிறது.
உயிர் காக்கும் மனிதத்தன்மை மிகுந்த தீரச்செயலை செய்தவர்களுக்கு ஜீவன் ரக்ஷா பதக்கங்கள் வழங்கப்படுகின்றன. சர்வோத்தம் ஜீவன் ரக்ஷா, உத்தம் ஜீவன் ரக்ஷா மற்றும் ஜீவன் ரக்ஷா என்ற மூன்று பிரிவுகளின் கீழ் இந்த விருதுகள் வழங்கப்படுகின்றன.
அனைத்து தரப்பு மக்களுக்கும் இது வழங்கப்படுகிறது. ஒருவர் உயிரிழந்த பின்னரும் அவரது நற்செயலுக்காக இந்த விருது வழங்கப்படலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1692158
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அரசுப் பணிகளுக்கு ஆட்களை தேர்வு செய்வதற்கு 2022 தொடக்கத்திலிருந்து நாடு முழுவதும் பொதுத் தகுதித் தேர்வு நடத்தப்படும்: மத்திய அமைச்சர் டாக்டர் ஜிதேந்திர சிங்
மத்திய அரசுப் பணிகளுக்கு ஆட்களைத் தேர்வு செய்வதற்கு 2022 தொடக்கத்திலிருந்து நாடு முழுவதும் பொதுத் தகுதித் தேர்வு நடத்தப்படும் என்று வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் இன்று கூறினார்.
பிரதமர் திரு நரேந்திர மோடியின் தனிப்பட்ட தலையீட்டின் காரணமாக இந்த வருட இறுதி முதல் பொதுத் தகுதித் தேர்வு நடக்கவிருந்த நிலையில், கொரோனா பெருந்தொற்றின் காரணமாக அது தள்ளிப்போக வாய்ப்புள்ளதாக அவர் மேலும் கூறினார்.
குடிமைப் பட்டியல் 2021 எனும் ஐஏஎஸ் அதிகாரிகள் குறித்த மின் புத்தகத்தை வெளியிட்டுப் பேசிய டாக்டர் ஜிதேந்திர சிங், மத்திய அரசுப் பணிக்கு இளைஞர்களைத் தேர்வு செய்யும் முறையை எளிமைப் படுத்துவதற்கான பணியாளர் மற்றும் பயிற்சித் துறையின் திருப்புமுனைச் சீர்திருத்தமாக பொதுத் தகுதித் தேர்வு அமைந்திருப்பதாக கூறினார். இளைஞர்கள் மீது பிரதமர் திரு நரேந்திர மோடி வைத்திருக்கும் அக்கறையின் அடையாளமாகவும் நாடு முழுவதும் உள்ள இளைஞர்களுக்கு சமமான வாய்ப்புகளை ஏற்படுத்திக் கொடுக்கும் அவரது முனைப்பின் பிரதிபலிப்பாகவும் இந்த மிகப் பெரிய சீர்திருத்தம் அமைந்திருப்பதாக அவர் தெரிவித்தார்.
பொதுத் தகுதித் தேர்வை நடத்துவதற்காக மத்திய அமைச்சரவையின் ஒப்புதலுடன் தேசிய ஆட்சேர்ப்பு முகமை அமைக்கப்பட்டு இருப்பதாக அமைச்சர் தெரிவித்தார். அரசுப் பணியாளர் தேர்வாணையம், ரயில்வே தேர்வு வாரியம் மற்றும் வங்கிப் பணியாளர் தேர்வு நிறுவனம் ஆகியவற்றால் தற்போது அரசுத் துறைகளுக்காக நடத்தப்படும் ஆட்சேர்ப்பு தேர்வுகளுக்கு பதிலாக பொது தகுதி தேர்வை தேசிய ஆட்சேர்ப்பு முகமை நடத்தும்.
பிரிவு பி மற்றும் சி பணியிடங்களுக்கு  தகுதியானவர்களை தேசிய ஆட்சேர்ப்பு முகமைப் பொதுத் தகுதி தேர்வின் மூலம் தேர்ந்தெடுக்கும் என்று டாக்டர் ஜிதேந்திர சிங் தெரிவித்தார். நாட்டிலுள்ள ஒவ்வொரு மாவட்டத்திலும் குறைந்தபட்சம் ஒரு தேர்வு மையமாவது இருக்கும் என்பதும் இதன் மூலம் தொலைதூரப் பகுதிகளில் வாழும் தேர்வர்களுக்கான அணுகல் பெரிய அளவில் மேம்படும் என்பதும் இந்த சீர்திருத்தத்தின் மிக முக்கிய அம்சம் என்று அவர் மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetailm.aspx?PRID=1733149
பிரதமர் அலுவலகம்
கலாச்சார நல்லிணக்கத்திற்கான தாகூர் விருது வழங்கும் விழாவில் பிரதமர் நிகழ்த்திய உரையின் தமிழாக்கம்
கலாச்சார நல்லிணக்கத்திற்கான தாகூர் விருது பெற்றுள்ள அனைவருக்கும் எனது மனமார்ந்த வாழ்த்துகளை தெரிவித்துக் கொள்கிறேன். ராஜ்குமார் சிங்காஜித் சிங், ராம் சுதார், சாயானாத் ஆகியோரை கௌரவிப்பது, கலை, கலாச்சாரம், ஞானம் ஆகியவற்றை கௌரவிப்பதாகும்.
ரவீந்திரநாத்தின் பாடல்கள், ஒட்டுமொத்த இந்தியாவின் வண்ணங்களைக் காட்சிப்படுத்துகின்றன. மேலும், அவை மொழிகளின் எல்லைக்கு அப்பாற்பட்டவை. நாட்டுப்புற கலைகளும், பாரம்பரிய நடனங்களும் நாட்டின் கலாச்சாரத்திற்கான சிற்பிகள் என்று குருதேவ் கருதினார். சாந்திநிகேதனுக்கு ஒருவர் பயணம் செய்தால், இந்த உண்மையை உணர முடியும். மணிப்புரி நடன ஆசிரியர் நாபகுமார் சிங்கா அவர்களால் மிகவும் கவரப்படுவார்.
இன்று தாகூர் விருது வழங்கி கௌரவிக்கப்படும் ராஜ்குமார் சிங்காஜித் சிங், இந்த வளமான கலாச்சாரத்தின் பிரதிநிதியாவார். மணிப்புரி நடனத்தை பிரபலப்படுத்துவதற்கு ராஜ்குமார் தமது வாழ்நாளை அர்ப்பணித்துள்ளார். மணிப்புரி நடன பாரம்பரியத்தின் மூலம் கலாச்சார நல்லிணக்கத்தைப் பிரபலப்படுத்துவதில் அவர் முக்கியமான பங்களிப்புச் செய்துள்ளார். இந்த விருது பெறும் அவருக்கு நல்வாழ்த்துகள்.
நண்பர்களே,
எந்தவொரு பல்கலைக்கழகத்தின் பட்டமளிப்பு விழாவானாலும், இருநாடுகளின் பிரதமர்கள் பங்கேற்பதைக் காண்பது மிகவும் அபூர்வமாகும். குருதேவின் மீது கொண்டுள்ள அன்பு, மதிப்பு காரணமாக விஸ்வபாரதி பல்கலைக்கழகப் பட்டமளிப்பு விழாவில் என்னுடன் பங்களாதேஷ் பிரதமர் ஷேக் ஹசீனாவும் பங்கேற்றுள்ளார்.
குருதேவின் ‘அமர் சோனார் பங்ளா‘ பாடல் பங்களாதேஷின் அடையாளமாகும். இதுவே அந்நாட்டின் தேசிய கீதம். இந்தியா மற்றும் பங்களாதேஷின் பகிர்ந்து கொள்ளப்பட்ட இந்த கலாச்சார பாரம்பரியம் சாய்நாத் மூலம் மேலும் வலுவடைந்துள்ளது. சாயாநாத்தின் மனிதாபிமான கலாச்சார பண்புகள் குருதேவின் உணர்வுகளை வெளிப்படுத்துகின்றன. இந்த கௌரவிப்புக்காக அவரை நான் வாழ்த்துகிறேன்.
நண்பர்களே,
குருதேவின் பணிகளும், போதனைகளும் காலத்திற்கும், இடத்திற்கும் அப்பாற்பட்டவை. மனித குலத்தை பாதுகாப்பதற்கு அவரது கருத்துகளை இன்று வலுப்படுத்த வேண்டிய அவசியமுள்ளது. உலகின் தற்போதைய சவால்களை கருத்தில் கொண்டு இந்நாளிலும் மிகவும் பொருத்தமான குருதேவ் படைப்புகளை வாசித்து, அவற்றிலிருந்து கற்றுக்கொள்ள வேண்டும்.
குருதேவின் பாடல் வரிகளுடன் எனது உரையை நான் நிறைவு செய்கிறேன்.
குருதேவ் அவர்கள் இவ்வாறு எழுதினார்
நான் உறங்கி, கனவு கண்டேன் வாழ்க்கை மகிழ்ச்சியானது என
நான் விழித்து, பார்த்தேன் சேவை என்பதுதான் வாழ்க்கை என
நான் செயல்பட்டேன், பின்பற்றினேன், சேவையே மகிழ்ச்சி என
சேவை உணர்வோடும், நமது பணிகளை தொடர்வோம். நாட்டின் கலாச்சார வளத்தை மேம்படுத்த நாம் தொடர்ந்து பணியாற்றுவோம். இந்த எதிர்பார்ப்புடன் உங்கள் அனைவருக்கும் மீண்டும் எனது வாழ்த்துகளை தெரிவித்துக் கொள்கிறேன்.
தமது நேரத்தை ஒதுக்கி, இந்த விழாவில் பங்கேற்றுள்ள மாண்புமிகு அதிபருக்கும், நான் நன்றி சொல்ல விரும்புகிறேன். அவரது பங்கேற்பால், இந்த விழாவின் சிறப்பு பல மடங்கு அதிகரித்துள்ளது. இந்த விருதின் மூலம் உணர்வுகளை மீட்டெடுக்கும் சிறப்பான பணியை செய்துள்ள துறைக்கு பொறுப்பான பாய் மகேஷ் ஷர்மாவையும் நான் பாராட்டுகிறேன்.
மிக்க நன்றி.